**Pojašnjenje mjera samoizolacije**

**Učenici 7. razreda te 2. i 5. razreda naše škole upućeni su u samoizolaciju budući da su** bili izloženi infekciji virusom COVID-19 tijekom boravka u školi, tj. boravili su nekoliko sati u zajedničkoj prostoriji sa zaraženim, tj. COVID-suspektnim učenicima. **Učenici 6. razreda upućeni su u samoizolaciju budući da su** bili izloženi infekciji virusom COVID-19 tijekom boravka u školi, tj. boravili su 45 minuta u zajedničkoj prostoriji sa zaraženim učiteljem.

Mjera karantene/samoizolacije izriče se samo onoj osobi koja je osobno bila u bliskom kontaktu sa zaraženom osobom, a ne i ukućanima osoba koje su bile u bliskom kontaktu s bolesnikom. Osobe u samoizolaciji **ne smiju izlaziti iz kuće** i trebale bi se izolirati u jednoj prostoriji u kući, ako je to moguće. Osobe koje žive u kućanstvu s osobom u samoizolaciji ponašaju „uobičajeno“, odnosno one nisu u samoizolaciji i na njih se mjere ne primjenjuju. **To znači da braća i sestre mogu slobodno ići u vrtić, školu, a roditelji na posao.**

Kao i osoba u samoizolaciji, ostali ukućani, također, trebaju provoditi pojačanu osobnu higijenu i higijenu prostora te ograničiti svoja kretanja i socijalne kontakte tako da njihove radne i druge neodgodive obveze nisu narušene.

**Ako osoba (dijete) u samoizolaciji razvije znakove bolesti, javlja se svom izabranom liječniku koji ga šalje na testiranje te u slučaju da bude pozitivna, sve osobe koje žive s tom osobom upućuju se u samoizolaciju.**

U slučaju da roditelji ne mogu dijete koje je u samoizolaciji ostaviti samo kod kuće, imaju pravo na bolovanje za njegu djeteta. Ako Vam je potrebno bolovanje radi ostanka kod kuće, javite se izabranom liječniku koji će vidjeti u digitalnoj platformi za praćenje COVID-19 da je Vaše dijete bliski kontakt zaraženog učenika, što je, uz ovaj dopis, dovoljna informacija izabranom liječniku da Vam otvori bolovanje. Međutim, ako je potrebno, može nas liječnik nazvati na telefonski broj 042/618-225 i provjeriti podatke.

**Učenici 6. i 7. razreda, koji su bili na nastavi dana 23. 11. 2020. godine, imaju izrečenu mjeru samoizolacije do 3. 12. te se vraćaju u školu u ponedjeljak 7. 12. 2020. godine, ako ne razviju simptome bolesti i ako to epidemiološka situacija bude dopuštala.**

**Učenici 2. i 5. razreda imaju izrečenu mjeru samoizolacije od 24. 11. do 4. 12., u školu se vraćaju u ponedjeljak 7. 12. 2020. godine, ako ne razviju simptome bolesti i ako to epidemiološka situacija bude dopuštala.**

**Ostali učenici matične škole te PRO Šćepanje preventivno prelaze na online nastavu te se vraćaju u školu u ponedjeljak 7. 12. 2020. godine, ako ne razviju simptome bolesti i ako to epidemiološka situacija bude dopuštala.**

Učenici u samoizolaciji obavezno svakodnevno mjere temperaturu, a ako se u vrijeme samoizolacije pojave bilo kakvi simptomi bolesti, obavezno kontaktirajte izabranog liječnika te svoje razrednike.  Za sve dodatne informacije možete nas kontaktirati na skola@os-breznicki-hum.hr ili telefonom na  042/618-225.